ဝါကျွတ်

ဝါကျွတ်ဝဿံဝုတ္ထကာလ(ပု) [ဝဿံဝုတ္ထ+ကာလ] -မိုးလပတ်လုံးနေ-ပြီးရာ-အခါ-ကာလ ပုဂ္ဂလိကမ္ပိ “ဝဿံဝုတ္တကာလ ဂဏှထာ”တိ ဒိန္နတ္တာ။ ဝဇိရ၊၂၇၉။ ကို ဆိုလိုသည်။
သာရတ္ထအလို
ပဝါရဏာအရာ၌ ပုရိမဝါကပ်သောရဟန်းတို့အား သီတင်းကျွတ်လပြည့်နေ့ အရုဏ်တက်သော ကာလမှစ၍ ပဝါရဏာပြုဆဲတိုင်အောင်သော ကာလသည် ဥပစာအားဖြင့် ဝဿံဝုတ္ထကာလ (ဝါကျွတ်သောကာလ)ဖြစ်သည်။ သို့သော် သတ္တာဟကရဏီယ အကြောင်းမရှိပဲ အရပ်တစ်ပါးသို့ မသွားကောင်းသေး၊ ဝါမကျွတ်သေးဟု ဆိုလိုသည်။  ပဝါရဏာပြုပြီးရာ ကာလသည် မုချအားဖြင့် ဝဿံဝုတ္ထကာလ (ဝါကျွတ်သောကာလ)ဖြစ်သည်။ ဝါကျွတ်ပြီဟုဆိုလိုသည်။ အလိုရှိတိုင်း အရပ်တစ်ပါးသို့ သွားကောင်းသည်။ 

ပစ္ဆိမဝါကပ်သော ရဟန်းတို့အား တန်ဆောင်မုန်းလပြည့်နေ့၏အစ အရုဏ်တက်သော ကာလမှစ၍ အထွက်တစ်ရက်နေ့၏အစ အရုဏ်တက်ခါနီး ကာလတိုင်သောကာလသည် ဥပစာအားဖြင့် ဝဿံဝုတ္ထကာလဖြစ်သည်။ အထွက် တစ်ရက်နေ့၏အစ အရုဏ်တက်သောကာလ မှစ၍ မုချအားဖြင့် ဝဿံဝုတ္ထကာလဖြစ်သည်။ 
ကထိန်အရာ
ကထိန်အရာ၌ကား သီတင်းကျွတ်လဆုတ် (၁) ရက်နေ့၏ (အထွက်တစ်ရက်နေ့၏)အစ အရုဏ်တက်သော ကာလမှစ၍ မုချအားဖြင့် ဝဿံဝုတ္ထကာလ (ဝါကျွတ်သောကာလ) ဖြစ်သည်။ အလိုရှိတိုင်း အရပ်တစ်ပါးသို့ သွားကောင်းသည်။ သာရတ္ထ၊၂၊၁၁၆။ 
ပစ္ဆိမဝဿံဝုတ္ထရဟန်းတို့အား ကထိန်ခင်းခွင့်မရှိသောကြောင့် ကထိနကံနှင့် ပတ်သက်၍ ဝဿံဝုတ္ထကာလကို စိစစ်ဖွယ် မရှိချေ။ ဤကား သာရတ္ထအလိုတည်း။ 

ဝိမတိအလို 
ပဝါရဏာအရာ၌ ပုရိမဝါကပ်သော ရဟန်းတို့အား သီတင်းကျွတ်လပြည့်နေ့၏အစ အရုဏ်တက်သောကာလမ စ၍ အထက်တစ်ရက်နေ့၏အစ အရုဏ်တက်ခါနီးကာလတိုင်အောင်သော ကာလသည် ဥပစာအားဖြင့် ဝဿံဝုတ္ထကာလဖြစ်သည်။  သို့သော်သတ္တာဟကရဏီယ အကြောင်းမရှိပဲ အရပ်တစ်ပါးသို့ မသွားကောင်းသေး၊ အထွက်တစ်ရက်နေ့၏အစ အရုဏ်တက်သော ကာလမှစ၍ မုချအားဖြင့် ဝဿံဝုတ္ထကာလ ဖြစ်သည်။ အလိုရှိတိုင်း အရပ်တစ်ပါးသို့ သွားကောင်း၏။ 

ပစ္ဆိမဝါကပ်သော ရဟန်းတို့အား တန်ဆောင်မုန်းလပြည့်နေ့၏အစ အရုဏ်တက်သော ကာလမှစ၍ အထွက်တစ်ရက်နေ့၏အစ အရုဏ်တက်ခါနီး ကာလတိုင်အောင်သော ကာလသည် ဥပစာအားဖြင့် ဝဿံဝုတ္ထကာလဖြစ်သည်။ အထွက်တစ်ရက်နေ့၏ အစ အရုဏ်တက်သော ကာလမှစ၍ မုချအားဖြင့် ဝဿံဝုတ္ထကာလဖြစ်သည်။ ကထိန် အရာ၌ကား သာရတ္ထနှင့် ကွဲပြားမှုမရှိချေ။ ဤကား ဝိမတိအလိုတည်း။ဝိမတိ၊၁၊၁၆၃-၅။  တိပိဋကအဘိဓာန် အတွဲ-၁၈
ဆက်စပ်ဖတ်ရှုရန်
ဝါဆိုဝါကပ်
 ကိုးကား 

Category:ရဟန်းဝိနည်းများ
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ